Title: Alexander multifrons
Description: A kilencven éves Dörnyei Sándor orvostörténész, bibliográfus, az Országos Gyógyszerészeti Intézet egykori munkatársa, az Országos Széchényi Könyvtár bibliothecarius emeritusának tiszteletére állították össze jelen kötetet egykori kollégái, tanítványai és kutatótársai. Az első két írás Dörnyei Sándorra emlékezik. Ezt követően huszonnégy tanulmány olvasható, a szerint csoportosítva, hogy azok Dörnyei mely "szerepei"--Hez kapcsolódnak (Az orvostörténész; Az orvosi bibliográfus; A gyógyszerészet-történész; A hungarica-bibliográfus; A sajtó barátja; A minden iránt érdeklődő humanista). Olyan témákról esik szó egyebek mellett, mint az esztergomi székesegyházi könyvtár orvosi kódexe az 1453 előtti könyvállományban, a felső-magyarországi iskolaorvosok működése, a leprások egyházi elkülönítése a középkori Európában, a Csehországból érkezett medikusok disszertációi a magyar orvosi karon 1770 és 1849 között, a gyógyszeripar felemelkedése, a szintetikus gyógyszerek dominanciájának kialakulása, publikáló orvosok a Habsburg-monarchia német nyelvű sajtójában a hosszú 19. században vagy a Magyar Tudós Társaság elveszettnek hitt 1848-as magyar nyelvkönyvei. A kiadvány végén megtaláljuk Dörnyei Sándor műveinek bibliográfiáját is. A kötetet személynév- és helynévmutató zárja.
Subjects: Pharmacy
Places: Hungary
People: Sándor Dörnyei (1926-)